Fredag klokken 19.18 modtog Nordjyllands Politi meldingen om et alvorligt færdselsuheld i Farsø. En 53-årig mand var kørt af vejen og ind i et vejskilt på Søndergade i Farsø. - Der var tale om et solouheld, fortæller vagtchef ved Nordjyllands Politi, Torben Larsen. Manden var hårdt kvæstet efter sammenstødet med skiltet. Han blev derfor kørt til Aalborg Universitetshospital i kritisk tilstand. I løbet af natten afgik han ved døden som følge af sine kvæstelser. De pårørende er underrettet.
Manden kørte ind i et vejskilt.